Hyderabad, First Published 26, Oct 2018, 12:28 PM IST
Highlights
నటుడు అర్జున్ పై హీరోయిన్ శ్రుతి హరిహరన్ చేసిన లైంగిక ఆరోపణలు కన్నడనాట చర్చనీయాంశమయ్యాయి. ఈ విషయం పెద్దది కావడంతో ఈ సమస్యను పరిష్కరించే దిశగా కన్నడ ఫిలిం ఛాంబర్ ప్రయత్నాలు చేస్తున్నా.. ప్రయోజనం లేకుండా పోయింది. 
నటుడు అర్జున్ పై హీరోయిన్ శ్రుతి హరిహరన్ చేసిన లైంగిక ఆరోపణలు కన్నడనాట చర్చనీయాంశమయ్యాయి. ఈ విషయం పెద్దది కావడంతో ఈ సమస్యను పరిష్కరించే దిశగా కన్నడ ఫిలిం ఛాంబర్ ప్రయత్నాలు చేస్తున్నా.. ప్రయోజనం లేకుండా పోయింది.
ఈ విషయంలో శ్రుతి బహిరంగ క్షమాపణలు చెప్పడానికి ఒప్పుకోకపోవడంతో ఇప్పుడు ఈ విషయం మరింత ఉదృతంగా మారే అవకాశం ఉంది. ఇప్పటికే శ్రుతిపై అర్జున్ రూ.5 కోట్ల దావా వేశారు. అయితే ఈ ఆరోపణల విషయంలో ఇప్పటివరకు శ్రుతికి సపోర్ట్ చేస్తూ వచ్చిన నటుడు ప్రకాష్ రాజ్ మాట మార్చాడు.
అర్జున్ నిందితుడంటూ తాను ఎప్పుడు వ్యాఖ్యలు చేయలేదని అన్నారు ప్రకాష్ రాజు. మొదట అర్జున్ అలా చేసే ఉంటాడని, క్షమాపణలు చెబితే సరిపోతుందని కామెంట్స్ చేసిన ప్రకాష్ రాజ్ ఇప్పుడు అసలు తను అలా అనలేదని అనడం గమనార్హం.
''అర్జున్ నాకు మంచి స్నేహితుడు. సినీ రంగంలో నా సహ నటుడు. అతడిని చాలా దగ్గరగా చూశాను. శ్రుతి చేస్తోన్న ఆరోపణల నేపధ్యంలో ఇద్దరినీ ఒక వేదికపైకి పిలిచి సమస్య పరిష్కరించాలి'' అంటూ సోషల్ మీడియాలో రాసుకొచ్చాడు. 
ఇవి కూడా చదవండి..